अजमेर के बोराज गांव निवासी गामा सिंह रावत ने बताया कि चौदह माह पहले उसकी बकरी ने जिस बकरे को जन्म दिया उसके शरीर पर उर्दू में अल्लाह लिखा हुआ है। इसकी जानकारी उसे एक मौलवी ने दी थी। इसके बाद से वह बकरे पर पूरा ध्यान दे रहा है। बकरे को नियत दिए जाने वाले खाने में जौ, चने की दाल, दलिया, हरा चारा सहित अन्य है। अब बकरा ईद पास होने के कारण कई लोग उसके यहां बकरा खरीदने के लिए आ रहे हैं। उसने बकरे की कीमत पांच लाख रूपए निर्धारित की है। बकरे के लिए अब तक साढ़े चार लाख रूपए की राशि लग चुकी है लेकिन वह पांच लाख रूपए से कम में इस बकरे को बेचने के लिए तैयार नहीं है।